Det er alarmcentralen.
Hjælp mig.
Hvilken adresse er du på?
- Hjælp mig. - Jeg skal bruge din adresse.
Taler jeg med Nikolaj Jensen?
- Nikolaj? - Ja.
Er du på din hjemmeadresse? Mågevej 26?
- Nikolaj, er du på Mågevej 26? - Nej, nej.
Hvor er du så henne?
Det er mørkt. Jeg kan ikke trække vejret.
- Fortæl mig lige, hvor du er henne. - Fuck.
- Jeg kan se, du er i Næstved. - Fuck!
- Nej, nej, nej. - Hvad har du taget?
- Hvad har du taget, Nikolaj? - Hvad?
- Har du taget narkotika? - Ja, ja.
Det skal du også lade være med. Hvad har du taget?
- Speed. - Har du skudt det eller sniffet det?
- Prøv at trække vejret dybt ... - Jeg kan ikke trække vejret, mand.
- Jeg er så fucking bange. - Det er jo din egen skyld, ikke?
- Nikolaj. - Send bare en fucking ambulance.
Når du giver mig en adresse, sender jeg ambulance og politi.
Fuck ... Fuck.
Nikolaj?
- Det er Asger. - Asger Holm?
Ja.
Har du tid til at svare på et par spørgsmål angående i morgen?
- Hvem er det her? - Tanja Brix.
- Hvem er det her, spurgte jeg om? - Tanja Brix. Passer det dårligt?
- Er du journalist? - Ja, jeg er fra Berlingske.
Synes du ikke, det er en god idé at præsentere sig ...
- Det har du ret i. Jeg beklager. - Hvor har du fået det her nummer?
Jeg skriver en artikel om sagen og vil give dig muligheden for ...
- Jeg har ikke nogen kommentarer. - Hvad med at mødes i morgen?
- Jeg kan også ringe senere. - Jeg har ikke flere kommentarer.
Du skal ikke tale i telefon her. Det har jeg sagt.
Nå, jeg troede ligesom, det var hele arbejdsopgaven.
- Alarmcentralen. - Du taler med Søren Amstrup-Riis.
Jeg er lige blevet overfaldet og bestjålet.
- Er du på din hjemmeadresse? - Hjemmeadresse?
Nej, jeg sidder i min bil. I skal skynde jer herover.
- Jeg kan se, du er på Vesterbro. - Ja.
- Hvorhenne? - Kan du ikke se det på computeren?
- Jeg kan se den nærmeste mobilmast. - Jeg skal bruge politiet.
Jeg skal bruge en adresse. Stig ud og kig efter et gadenavn.
Jeg er lige blevet overfaldet og bestjålet. Jeg går ikke derud.
Hvad er det, der er sket?
En kvinde trak en kniv og tog min pung og min computer.
- Og det er lige sket? - Ja.
- Ude på gaden? - Nej, inde i min bil.
- Hvordan kom hun ind i din bil? - Ja, hun ...
- Hun hoppede bare ind. - Hoppede bare ind?
- Er du tæt på Kødbyen, Søren? - Hvorfor det?
- Kan du se værtshuset Høker Café? - Ja.
- Ja. Søren, du er på Skelbækgade. - Nå.
- Giv mig dit registreringsnummer. - Det er AN 62 206. En blå BMW.
Hvordan så hun ud?
- Hun var ung. Mørkhåret. - Dansk?
Nej, mere sådan ...
- Østeuropæisk? - Ja.
Dejligt. Bliv på linjen.
Vagtcentralen København.
Det er Asger, 112 Øst. Jeg har et overfald på ...
Det er fandeme løgn, mand. Det er Bo.
- Chef? Hvad gør du på vagtcentralen? - Det må du sgu nok spørge om.
Ledelsesturnus. Jeg skal sidde her hele ugen.
- Nedtur. - Ja, kæmpe nedtur.
- Det er kraftedeme en lorteopgave. - Jeg synes, det er fantastisk.
Der er nogen, der sidder her frivilligt.
- Du er tilbage på gaden i morgen. - Jeg ved det. Jeg kan ikke vente.
Vi må lade, som om vi arbejder. Hvad har du til mig?
Søren Amstrup-Riis. Han er blevet rullet af en luder i Skelbækgade.
Du får registreringsnummeret, alpha november 62 206. AN 62 206.
Det er modtaget. Jeg sender en vogn derned.
Lad ham sidde lidt. Han har fortjent at stege lidt over det.
Fik du et beslag i sidste uge på 90 kilo?
- Ja, det var helt vildt. - Var det AK's stash?
- Vi fik dem. Det var fantastisk. - Jeg tænkte det nok.
- Havde du de tunge drenge med? - Ja, vi gik lige i flæsket på dem.
De gik amok. Hvad med Rashid? Er alt, som det skal være, med ham?
Ja. Hvorfor skulle det ikke være det?
Nå, jeg ville bare høre.
- Det er godt, Asger. Hej så længe. - Hej.
- Så er jeg tilbage. - Ja tak, det tog sin tid.
Der er en politibil på vej. Den er hos dig lige om lidt.
Det ringer, ikke? Helt ærligt, mand.
Det er alarmcentralen.
Hallo?
Taler jeg med Iben?
Hej, skat.
Undskyld, du ved godt, du har ringet 112, ikke?
- Ja. - Har du brug for hjælp?
Ja. Du skal ikke være bange.
- Har du drukket, Iben? - Nej, det har jeg ikke.
- Hvorfor har du ringet 112? - Behøver jeg at sige det?
- Ja, du skal sige det. - Nå, men så er det lige meget.
Okay. Jeg lægger på nu. Hej.
- Jeg er ude at køre. Ikke, skat? - Nå, for helvede.
Hvem er du sammen med?
Ja, det forstår jeg godt.
Ved personen, du er sammen med, at du har ringet 112?
Nej.
Okay. Hvem tror han, du har ringet til?
Ja, min skat.
- Er det dit barn? - Ja.
Bliv ved. Så stiller jeg spørgsmål, som du kan svare ja eller nej til.
Personen, som du er sammen med, er det en, du kender?
- Mm. - Har han et våben?
- Iben, har han et våben? - Det ved jeg ikke.
- Sidder du i en bil? - Ja.
- Er du blevet bortført? - Ja.
Okay. Vi skal finde ud af, hvor du er henne.
Jeg kan se, du er nord for København.
Lad os se, om vi kan bevare roen.
Lad, som om du taler til dit barn. Som om jeg var dit barn.
- Mor kommer snart hjem. - Godt.
- Kører I på en motorvej? - Ja.
- Kører I sydpå mod København? - Nej.
- Du skal lægge på nu. - Sig, dit barn er ked af det.
- Hun er ked af det. - Jeg stiller lige om.
Det er jeg nødt til. Bliv på linjen. Lad, som om du trøster dit barn.
Kom så, Iben.
Du skal ikke være ked af det. Jeg kommer snart hjem.
Godt, Iben. Jeg er tilbage lige om lidt.
- Kom nu. - Vagtcentralen Nordsjælland.
Asger, 112 Øst. Jeg har en kidnappet kvinde.
På Hillerødmotorvejen mellem afkørsel 6 og 9. Har du en vogn i nærheden?
Lad mig lige tjekke.
Finder vi noget?
- Ja, jeg har en vogn. - Så send den i nordgående retning.
- Har du et registreringsnummer? - Nej, men hun kan signalere.
Den er modtaget.
Iben, så er jeg tilbage igen. Der er en politibil på vej.
Når den passerer, skal du give et signal, og så standser den jeres bil.
Iben, nu venter vi bare. Den er hos jer lige om lidt.
Lad, som om du taler til dit barn.
Sig, det skal gå i seng.
- Kom nu, Iben. - Du skal gå i seng nu. Ikke, skat?
- Det er godt. Vi er på vej. - Så må du sove med lyset tændt.
- Lad mig tale med hende. - Nej.
- Giv mig lige røret. - Hun vil kun tale med dig, Iben.
- Sig, hun kun vil tale med dig. - Hun vil kun tale med mig.
Undskyld, undskyld. Undskyld, skat. Jeg må lægge på nu.
Nu nævner jeg nogle farver, som bilen kunne have.
Når jeg rammer rigtigt, siger du "det er fint".
Rød. Blå. Sort.
- Hvid. - Ja, det er fint.
- Okay, hvid. Er det en personbil? - En varevogn. Sov godt, skat.
- Hvad siger du? - Bare svar ja eller nej, okay?
Iben?
Hvis du må lægge på, så ring tilbage, så snart du kan. Jeg hedder Asger.
Iben?
- Vagtcentralen Nordsjælland. - Asger. Er vognen på motorvejen?
- Ja, vi venter på dit signal. - Opkaldet er blevet afbrudt.
- Sæt mig sammen med vognen. - Ja, men hvad har du tænkt dig?
Vil du ikke bare være sød at gøre det?
- Hallo? - Ja, værsgo.
- Det er 2907, hallo? - Det er Asger, 112 Øst.
- Hej. Vi venter på dit signal. - Hvilken afkørsel er I ved nu?
- Det bliver 8'eren næste gang. - 8? Så må I være tæt på.
- De kører 110. Hvor hurtigt kører I? - Knap 140.
- Det er en hvid varevogn. - Vi kigger efter en hvid varebil.
- Er I kørt forbi nogen? - Der er noget der.
- Hvor? - Længere fremme.
- Der kører en varebil. - Hvad farve?
- Det er fandeme svært at se. - Kør op på siden af ham.
Fuck! Han blinker af. Han er ved at køre af motorvejen.
Han må have set os. Det må være ham, ikke?
- Kør op på siden af ham. - Det når vi ikke. Han drejer af nu.
- Hvad skal vi? - Kør efter.
Han holder ind til siden nu.
- Er den hvid? - Ja.
- Er han bevæbnet? - Usikker. Det er meget muligt.
- Modtaget. Muligvis. - Hold mig på linjen.
Politiet. Det er politiet. Vis mig dine hænder.
Hold dem på rattet.
Hvad har du omme bagi?
- Hvad sker der? - Forkert bil. Ikke nogen kvinde.
- Er I sikre? - Der var ikke nogen kvinde.
- Den var hvid, ikke? - Det er svært at sige i mørke.
- Vagtcentralen Nordsjælland. - Din vogn kørte af motorvejen.
- Hvorfor? - De standsede den forkerte bil.
Nå. Jeg må informere vagtholdet. Ved vi, hvad vi leder efter?
- En hvid varevogn. - Det er ikke nok at gå efter.
- Jeg har seks biler i Nordsjælland. - I skal have et registreringsnummer.
Hun er ikke bilejer. Jeg har kun et fastnetnummer og en adresse.
Kan du ikke ringe hjem til hende? Så informerer jeg vagtholdet.
- Ja. Du hører fra mig. - Godt.
Mor?
Nej, det er ikke mor. Det er Asger Holm fra politiet.
- Er der nogen voksne hjemme? - Nej.
- Okay. Hvad hedder du? - Mathilde.
- Hej, Mathilde. Hvor gammel er du? - Seks trekvart.
- Min bror er også hjemme.
- Godt. Må jeg tale med ham? - Det kan du ikke. Han er en baby.
Okay. Hvad hedder din mor? Hedder din mor Iben?
- De gik. - Hvem gik?
Mor og far.
Mor gik sammen med far. Sagde de, hvor de skulle hen?
- Nej. - De sagde ikke, hvor de skulle hen?
- De gik bare. - Okay.
- Har din far en hvid varevogn? - Han bor her ikke mere.
- Nej, men har han en stor, hvid bil? - Mm.
Okay. Og hvad hedder din far?
- Mathilde, hvad hedder din far? - Michael.
Michael. Har han et efternavn også?
Hedder han Østergård ligesom din mor?
Det ved jeg ikke.
- Er han gift med din mor? - Ikke mere.
- Hvad hedder den gade, han bor på? - Jeg må ikke besøge ham.
- Okay. Har du et telefonnummer? - 50850204.
Den skal jeg lige have en gang til. Kan du sige det igen?
50850204.
Det var rigtig godt husket.
Far har hjulpet mig med at huske det. Jeg må ikke skrive det ned.
Nej, okay.
Sådan. Michael Berg.
Og registreringsnummeret. Perfekt. Du har været rigtig dygtig, du har.
Du har.
Mathilde, du skal ikke græde.
Mathilde?
Mathilde, du skal ikke græde. Det skal nok gå, ikke?
Far kom hjem og råbte af mor.
Og hun var ked af det.
Så gik han op til Oliver og skreg.
Jeg tror, han skreg af Oliver.
- Og så hev han fat i mors hår. - Er Oliver din lillebror?
Ja. Og så skreg mor.
Og så tog han kniven, og så gik de.
- Der må ikke ske noget med mor. - Ja, men ...
- Prøv at høre. - Tænk, hvis han slår mor ihjel.
Der er ikke nogen, der kommer til at slå din mor ihjel, okay?
- Lover du? - Ja, det lover jeg.
Mathilde, jeg er fra politiet. Kender du til politiet?
- Ja, det tror jeg. - Ja. Vi er vogtere, forstår du.
- Vogtere? - Ja, vogtere.
Vi beskytter sådan nogle, som har brug for hjælp. Ikke også?
Så jeg skal nok finde din mor og få hende hjem til dig og din bror, okay?
Okay.
Jeg sender nogle politibetjente, som kan passe på dig og Oliver.
- Skal jeg ikke gøre det? - Jo.
- Det gør jeg så. - Der må ikke ske noget med mor.
Der kommer ikke til at ske noget. Lige om lidt kommer der nogen.
Hvis der er noget som helst, så ringer du 1-1-2, ikke også?
- 1-1-2. - Ja, 1-1-2.
- Kan du huske det? - 1-1-2.
Det er godt.
- Godt, Mathilde. Så løber jeg igen. - Jeg er bange for at være alene.
Når jeg føler, jeg er alene, så tænder jeg for fjernsynet.
Så føles det, som om der er nogle andre sammen med mig.
- Kan du ikke gøre det? - Det er gået i stykker.
Kan du ikke gå ind til din bror? Være lidt sammen med ham.
- Far sagde, jeg ikke måtte. - Det er lige meget, hvad han sagde.
- Du kan sagtens gå ind til ham. - Hvad hvis jeg vækker ham?
Hvis du nu er helt stille, ikke?
Bare gå ind til ham lige så stille, indtil politiet kommer.
Kan vi ikke gøre det?
- Er du sikker? - Helt sikker.
- Bare gå ind til din bror. - Okay, jeg går ind til ham nu.
Det er godt.
- Farvel. - Hej.
- Hvad sker der? - Ikke noget.
Er der nogen, der har fået en indkommende fra Iben Østergård?
Du har heller ikke?
- Vagtcentralen Nordsjælland. - Asger. Jeg har en nummerplade.
Zulu tango 55 803.
ZT 55 803.
- ZT 55 803. Jeg sender det ud. - Godt.
Det er faren til hendes børn, Michael Berg, der har hende.
Og han har en kniv med. Og han har en voldsdom på sig.
- Ja, jeg må få pladen ud. - De er ikke på vej til ham på Amager.
- Jeg må få pladen ud til bilerne. - Jo, men hvad er din plan?
- Vi venter på, at de finder den. - Ja, men ...
Jo hurtigere jeg får den ud, jo mere sandsynligt er det, vi finder dem.
- Det var fint, du ville hjælpe. - Prøv lige at høre, hvad jeg siger.
Nu skal jeg fortælle dig noget. Nu skal du vente på, hun ringer.
Det er dit job. Du passer telefonen, og så passer jeg mit. Okay?
- Ja. - Godt. Farvel.
Hey, forresten ...
- Vagtcentralen Nordsjælland. - Asger, 112 Øst.
Du skal sende nogen ud til deres to børn. Toftegårdsvej 13 i Farum.
- Fik du den? - Toftegårdsvej 13, Farum.
Torben?
- Torben? - Ja?
Jeg vil gerne undskylde for min opførsel.
Ikke bare i dag, men i det hele taget.
Jeg ved godt, det har været helt ...
Vil du tage imod min undskyldning?
- Det kan du tro. - Tak.
- Må jeg stille et teknisk spørgsmål? - Ja, selvfølgelig.
Hvis jeg skifter station, får jeg så stadig opkald fra dem, der har ringet?
Ja. Det er på dit log-in og ikke på stationen, så systemet ...
- Hvad skal du? - Jeg går ind i 2'eren.
- Hvorfor? Vi har fri om et kvarter. - Ja.
- Vagtcentralen København. - Hey, Bo. Det er Asger.
- Igen? Holder du aldrig fri? - Forstyrrer jeg? Går det godt?
Det er mere kedeligt end at være på toilet.
- Jeg ved det. Det tager sin tid. - Er du sindssyg, mand.
- Ikke så meget at lave? - Det er faldet lidt til ro.
- Hvad med dig? - Det samme. Stille og roligt.
Jeg er lidt på en sag her. Kunne du gøre mig en tjeneste?
Kunne du sende to gutter ud til Strandlodsvej 12 på Amager?
- Hvad drejer det sig om? - Der bor en Michael Berg.
- Han har kidnappet sin ekskone. - Er de på adressen?
Nej, de kører nordpå. De er i Nordsjælland.
- Du skal snakke med Nordsjælland. - Det har jeg gjort.
- Jeg forstår ikke helt. - Nordsjælland leder efter bilen.
Men han har adresse i din kreds. Vi skal finde ud af, hvor han kører hen.
- Er der nogen på adressen? - Det ved jeg ikke.
- Men ellers må I bare bryde ind. - Jeg hørte ikke, hvad du sagde.
- I kan bare bryde ind. - Jeg hørte ikke, hvad du sagde.
Jeg har talt med en seksårig pige og lovet, at hendes mor kommer hjem.
Så stopper du!
Det er ikke din opgave, det her.
- Det ved jeg godt. - Ja, det gør du nemlig.
Er det her noget med i morgen?
Jeg har det fint. Jeg prøver bare at gøre mit job.
Du vil ikke have, at jeg sætter dig sammen med en ny psykolog?
- Du var ikke glad for den sidste. - Jeg har det fint.
- Okay. - Ikke flere psyko...
- Hvornår har du fri? - Om ti minutter.
Så sidder du de ti minutter ud. Så tager du i retten i morgen.
Efter det kan du komme tilbage på gaden og væk fra den telefon.
For det er det, du vil, ikke?
Ikke, Asger?
- Ja. - Hvad sagde du?
- Ja. - Hils Patricia mange gange fra mig.
- Hun er her ikke. - Nej, når du kommer hjem.
- Vi tales ved. - Ja, men hun ...
Hun er flyttet.
Du har ringet til Iben Østergård. Jeg kan ikke tage telefonen, -
- men læg en besked, eller ring igen senere, eller send en sms. Hej hej.
- Vagtcentralen Nordsjælland. - Asger, 112 Øst. Har I fundet den?
Nej, ikke endnu.
Havde du noget nyt? Hvorfor ringer du?
Nej, vi tales.
- Ja? - Barracuda nu.
En fucking dørmand har smadret Mehdi.
- Hvor er du henne? - Fucking Barracuda.
- Har du en adresse? - Er du fucking dum?
- Jeg kan intet gøre uden en adresse. - Han har ikke gjort dig en skid.
- Du er i Odense? - Fuck det her. Vi klarer den selv.
- Du skal lade politiet klare ... - Fuck dig.
Hallo, er det Michael?
Michael?
- Hvem er det? - Asger Holm, Københavns Politi.
Jeg har lige talt med din datter. Hun er alene hjemme med sin lillebror.
- Ved du, hvor Iben er? - Nej.
Okay. Men jeg kunne ikke få dig til at køre over til Mathilde og Oliver?
- Det kan jeg ikke lige nu. - Du er optaget?
Ja.
Jeg ved, du er sammen med Iben. Hvor er du på vej hen?
- I skal ikke blande jer. - Hvad skal vi ikke blande os i?
- Var det i Vestre, du sad? - Hvad?
Jeg kan se, du har siddet inde ...
Fuck!
Det er Michael. Læg en besked.
- Ja? - Rashid?
- Hey, Asger. Hvad så? - Er alt, som det skal være?
- Ja ja. Er der sket noget? - Nej, du skal gøre mig en tjeneste.
- Selvfølgelig. Hvad er det? - Hvor er du henne?
- På stationen. Jeg har fået fri. - Er du i bil?
- Rashid? - Ja.
Du skal køre ud på en adresse på Amager for mig.
- Er det modtaget? - Ja.
- Du er da ikke på stationen? - Jo.
Det lyder bare ikke sådan. Du lyder også mærkelig.
Jeg er ikke mærkelig.
Har du drukket?
Rashid, du har ikke drukket, vel?
Asger.
- Du drikker ikke, Rashid. - Nej.
- Du drikker ikke. - Jeg ved det.
- Du skal vidne for mig i morgen. - Jeg ved det.
- Du møder ikke op med tømmermænd. - Selvfølgelig gør jeg ikke det.
- Det er bare ... - Det er bare hvad?
Hvad sker der?
Jeg er bare bange for, at vi ikke klarer den, okay?
Hvad nu, hvis jeg siger noget, der ikke matcher afhøringen?
- Prøv nu at tænke, hvis ... - Efter i morgen er det overstået.
Så er det dig og mig igen. Ikke også?
- Ikke også? - Jo.
Jeg er træt af det her. Jeg glæder mig til, vi skal køre sammen igen.
I lige måde, makker. Det gør vi også efter i morgen.
- Vi holder os til planen, ikke? - Ja, selvfølgelig.
- Godt. - Undskyld.
- Hvor meget har du drukket? - To-tre øl.
Det kan du sagtens køre på. Se at komme på hjul. Det er vigtigt.
- Det er måske nok fire-fem stykker. - Så må du køre lidt forsigtigt.
- Hvad er det, jeg skal? - Det fortæller jeg.
- Der er en, der har brug for os. - Hvem?
Det fortæller jeg.
Okay, så kom med adressen.
Strandlodsvej 12 på Amager. Der bor en Michael Berg.
- Strandlodsvej 12. Kan du huske det? - Strandlodsvej 12.
- Når du er der, så ringer du til mig. - Det er modtaget.
- Kør forsigtigt og så hurtigt du kan. - Jeg skynder mig.
- Må jeg ikke tale i telefon her? - En lille pige vil tale med dig.
- Hedder hun Mathilde? - Hun vil ikke sige, hvad hun hedder.
- Skal jeg stille om? - Ja, gu skal du så. Luk døren.
Undskyld. Tak.
Mathilde?
- Hej. - Hej.
Der er nogen udenfor.
Det er bare politiet. Bare gå hen og åbn døren for dem.
- Du skal gå hen og åbne for dem. - Ja.
- Kommer mor nogensinde hjem? - Ja, det gør hun.
Nu skal du bare åbne for betjentene og give telefonen til en af dem.
- Ja. - Godt.
Hej. Jeg hedder Tim, og det her er Janne. Vi kommer fra politiet.
Er det nogen, jeg skal snakke med? Tim Andersen, Nordsjællands Politi.
- Asger Holm, 112 Øst. - Hej. Vi skulle se til to børn?
Der er Mathilde og hendes lillebror. Jeg må holde linjen åben.
- Det kan være, hendes mor ringer. - Mathilde, hvad er det der?
- Har du slået dig, Mathilde? - Det er ikke mit.
- Hvad sker der? - Vent lige lidt her med Janne.
- Hallo? - Hvad er der sket med Mathilde?
Jeg ved det ikke, men hun har blod på hænderne og på trøjen.
- Gå lige ind til Oliver. - Hvem?
- Hendes lillebror. Gå ind til ham. - Ja, selvfølgelig.
- Har du fundet ham? - Lejligheden er smadret.
- Du skal finde Oliver! - Hvor siger du, han er?
Det ved jeg ikke. Kig dig omkring, for fanden.
Det er køkkenet.
Og her. Et soveværelse.
Her må det være.
Kan du finde ham?
Hallo? Tim, er du der?
Det er dødt, barnet.
- Jeg går lige ud igen. - Hvordan ved du, han er død?
Det kunne jeg se.
Gå ind til ham igen. Tjek, om han trækker vejret.
Har du tjekket? Har du tjekket?
- Tjek, om han trækker vejret. - Han er død, siger jeg.
Han har skåret ham op.
Han er helt åben.
Jeg må ... Nej, hun skal ikke komme herind!
Oliver!
Asger. Der er vagtskifte.
Nattevagten er her. Vi har fri.
- Jeg bliver lige hængende lidt. - Er alt okay?
- Ja ja. - Nå.
Jamen held og lykke med i morgen.
- Du skal ikke ringe til mig. - Jeg ved, hvad du gjorde mod Oliver.
Hvad er din plan?
Skal Iben også dø, eller hvad? Er det det?
- Du skal ikke ringe igen. - Mathilde har set det.
Hun har set, hvad du har gjort ved Oliver.
- Hun skulle ikke gå derind. - Hvad havde du tænkt?
Du efterlader hende alene hjemme. Hvad havde du regnet med?
- Hun skulle ikke gå derind. - Hun har Olivers blod ud over tøjet.
Michael, det her stopper. Det stopper lige her. Lige nu.
Stands vognen, og fortæl, hvor I er, så sender jeg en bil.
- Det kan jeg ikke. - Det skal du.
- Hvis jeg gør det ... - Ja.
- Hvad vil der så ske? - Med dig?
Du kommer ind at sidde.
- Det går ikke. - Det går ikke?
Hvad vil du have, jeg skal sige? At det er synd for dig?
At du er et offer? Du er sgu ikke noget offer, Michael.
Oliver er et offer.
Mathilde er et offer. Iben er et offer. Du er ikke noget offer.
Du skulle have en fucking kugle for panden! Kan du fatte det?
Det er Michael. Læg en besked.
- Rashid? - Jeg holder på Strandlodsvej.
- Det er et brunt parcelhus. - Stå ud af bilen.
Det ser ikke ud, som om der er nogen hjemme.
Du skal bryde ind. Gør nu bare, hvad jeg beder dig om.
- Så fortæl, hvorfor jeg er her. - Det gør jeg, når du er stået ud.
- Hører du efter? - Ja, jeg hører.
Michael Berg, der bor her, har slået sin søn ihjel. Han har skåret ham op.
Og nu har han kidnappet ekskonen.
De er på vej nordpå. Vi skal finde ud af, hvor han er på vej hen.
Har du fået den opgave af alarmcentralen?
- Nej, jeg har taget den. - Selvfølgelig har du det.
Hallo? Det er politiet.
Hvad sker der? Hvad sker der, Rashid?
Døren står åben. Han må have haft travlt.
Hvad kan du se?
Ikke ret meget. Det er godt nok tomt, det hus her.
En madras.
Lidt legetøj. Uåbnet.
Herinde har vi noget. Han har en masse papirer stablet op på gulvet.
Alt med Nordsjælland har interesse. Find en adressebog, regninger ...
Det kan jeg ikke. Er du klar over, hvor meget der er?
- Gør nu, hvad jeg siger. - Det vil tage flere timer.
Er du klar over, hvor mange breve der er? Alle de her papirer.
Skal jeg rode med papirer, mens han slår pigen ihjel?
- Hvad foreslår du, vi gør? - Jeg foreslår ikke en skid.
- Men vi har tiden imod os. - Derfor skal du bare komme i gang.
- Er det modtaget? - Ja ja, det er mod...
Iben?
- Iben, nu skal du høre godt efter. - Er det Mathilde?
- Iben, er du der? - Hej, skat.
- Iben, har du sele på? - Nej.
- Har Michael sele på? - Nej.
Godt. Tag din sele på.
- Har du din sele på? - Ja.
Godt. Træk i håndbremsen. Alt hvad du kan.
Hvad fanden laver du?
Du har ringet til Iben Østergård ...
- Ja? - Hej. Jeg har crashet min cykel.
- Jeg har slået mit knæ helt vildt. - Jeg har ikke tid lige nu.
- Ja? - Hej. Jeg har crashet min cykel.
- Jeg må bede dig ringe senere. - Er det dig igen?
Når du ringer 112, får du fat i den samme, og jeg kan ikke tale nu.
- Send en ambulance. - Til dit dårlige knæ?
Tag en taxa hjem, og lad være at cykle, når du er beruset.
Ja?
Iben?
Jeg gjorde, som du sagde.
Det virkede ikke. Jeg kan ikke komme ud.
- Hvor er du henne? - Jeg kan ikke se noget.
- Er du bag i varevognen? - Ja.
Jeg kan se, I nærmer jer Helsingør. Ved du, hvor I er på vej hen?
- Jeg vil ikke være buret inde. - Ved du, hvor I er på vej hen?
- Iben, vi skal nok få dig ud. - Jeg vil ikke være buret inde.
- Jeg dør. - Der er ikke nogen, der dør.
Du må hjælpe mig. Jeg vil bare tilbage til Thilde og Oliver.
- Jeg stiller lige om. - Nej, ikke igen.
Det er jeg nødt til, hvis jeg skal hjælpe dig. Lad være at lægge på.
- Vagtcentralen København. - Det er Asger, 112 Øst.
- Asger? Er du stadig på arbejde? - Jeg skulle have fat i Nordsjælland.
- Jeg sagde, du skulle tage hjem. - Det kan jeg ikke.
Hvad fanden er det ...
- Vagtcentralen Nordsjælland. - Det er Asger, 112 Øst.
- Hej. Noget nyt? - Iben er smidt om bag i varevognen.
- Har du en position? - I nærheden af Helsingør.
- Et sted sydvest for Helsingør. - Modtaget.
Jeg sender mine vogne den vej, men jeg skal bruge en nærmere position.
Jeg ordner det. Send dine vogne.
- Hvad gør du? - Jeg får hende ud af vognen.
Iben, er du der?
- Så er jeg tilbage. - Du må ikke lægge på igen.
- Nej, det gør jeg heller ikke. - Jeg vil hjem til Thilde og Oliver.
De skal ikke være alene. Jeg forstår ikke, hvorfor han gør det.
Iben? Iben! Nu hører du lige på mig.
Du må finde noget at forsvare dig med.
Der er hjælp på vej, men vi må have en plan B.
- Jeg dør. - Nej, du gør ej. Prøv at høre.
Hvis han standser, før vi finder jer, skal du kunne forsvare dig selv.
- Hvorfor har Michael en varevogn? - Han er murer.
- Så må han have noget værktøj. - Det ved jeg ikke.
- Prøv at se dig omkring. - Jeg kan ikke se noget.
Føl dig frem.
- Finder du noget? - En papkasse. Den er tung.
Okay. Hvad er der i?
Sten, tror jeg.
Mursten, det er godt. Kan du tage en af dem?
Tag en af dem.
- Ja, jeg har en. - Godt. Hør godt efter.
Hvis han standser, så rejser du dig op.
Når han åbner døren, så slår du ham, alt hvad du kan.
- Det kan jeg ikke. - Jo, du kan.
Når du har slået ham, så tager du kniven.
Så fortæller du mig, hvor I er henne, og så sender jeg en vogn.
- Jeg kan ikke. - Jo, du kan. Iben.
Træk vejret. Dybe vejrtrækninger. Kom.
Sådan her.
- Iben? - Jeg vil ikke.
- Jeg dør. - Du dør ikke.
Træk vejret stille og roligt sammen med mig. Kom.
Træk vejret, Iben.
Iben, hvad er din livret?
- Hvad er din livret? - Medisterpølse.
- Medisterpølse? Kan du godt lide det? - Ja, kan du ikke?
Nej, jeg spiser ikke svinekød. Hvad kan du ellers lide?
- Er du muslim? - Nej, det er ikke derfor.
Hvad kan du lide at lave i din fritid?
At være sammen med Thilde og Oliver. Men Michael ...
Hvad laver I så, når I er sammen, dig og Mathilde og Oliver?
Hvad er rigtig rart at lave?
Vi kan godt lide Den Blå Planet.
Det er det der akvarie ude på Amager, ikke?
- Har du ikke været der? - Nej. Fortæl mig om Den Blå Planet.
Er der dejligt?
Thilde kan bedst lide skildpadderne.
Hun går altid hen til skildpadderne uden at se på hajerne.
Og hvad kan du bedst lide? Er det hajerne?
Jeg kan godt lide dem alle sammen.
Jeg plejer at gå bag ved Thilde med Oliver i barnevognen.
- Og så bare se og mærke. - Mærke hvad?
- Det virker så rart. - Hvad er det, der virker rart?
Under vandet.
Sådan stille.
Ingen forstyrrelser.
Kun vandet, der langsomt bevæger sig omkring en. Helt stille.
Bare en stor, blå stilhed.
Ja.
- Jeg ved ikke, hvad du hedder. - Jeg hedder Asger.
Jeg kan godt lide dig, Asger.
Jeg kan også godt lide dig, Iben.
Vil du egentlig komme med?
- Hvorhen? - Til Den Blå Planet.
Det vil jeg da gerne.
- Han stopper nu. - Det er fint. Har du stenen?
- Ja. - Godt. Rolig, Iben.
Tag det stille og roligt. Jeg er med dig hele vejen.
Put telefonen i lommen. Når han åbner døren, slår du ham, alt hvad du kan.
Han fortjener det. Så bare put telefonen i lommen ...
- Han forstår mig ikke. - Nej. Iben, put telefonen i lommen.
Oliver har det fint. Han har det bedre nu. Han skriger ikke mere.
Hvad snakker du om?
- Slangerne. - Slangerne? Hvad for nogle slanger?
Han havde så ondt jo.
I hans mave.
Han skreg og skreg, fordi han havde slanger i maven.
- Jeg tog dem jo bare ud. - Var det dig?
Han har det meget bedre nu. Han skriger ikke mere.
Han har det fint, ikke? Asger?
Han har det fint, ikke? Sig til mig, han har det fint.
- Okay, Iben. Nu tager vi det roligt. - Gå væk! Gå væk!
Hallo?
Hallo? Asger, er du der?
Jeg tror, der er et eller andet galt med min telefon. Hæng lige på.
- Kan du høre mig? - Ja.
Nu skal du høre.
De har været i retten. Michael har fået en masse breve fra en advokat.
Han har mistet retten til at se sine børn. Det er straffeattesten.
Og hans voldsdomme. Det er der ikke noget at sige til.
- Asger? - Ja!
Sorry. Jeg skal nok komme til det.
Det, de så skriver om, det er noget med et psykiatrisk center.
- Hun har været indlagt i Helsingør. - Helsingør?
Ja, præcis. Psykiatrisk Center Nordsjælland.
- Kan du bruge det til noget? - Bures inde.
- Hvad siger du? - Hun ville ikke være buret inde.
Jeg forstår ikke helt, hvad du mener.
Asger? Hallo?
Michael? Michael?
- Hallo? - Hvor er du henne?
Michael? Er du ved Psykiatrisk Center Nordsjælland?
- Hvem snakker jeg med? - Asger fra politiet.
Er du ved Psykiatrisk Center Nordsjælland i Helsingør?
- Hvor er Iben? - Jeg ved det ikke.
Jeg tror, hun slog mig ned.
- Godt, jeg sender noget politi. - Ikke noget politi.
- Det bliver jeg nødt til. - Jeg har ikke gjort noget!
Det ved jeg godt. Jeg ved det godt.
Hvorfor sagde du ikke noget?
Du skulle have ringet til politiet, og så skulle vi have klaret Iben.
- Så I kunne hjælpe hende? - Ja, det er jo det, vi gør.
Der er ikke nogen, der hjælper her. Jeg har prøvet.
Læger, advokater, kommunen. Ingen af jer vil hjælpe.
Jeg prøver at hjælpe. Hvor ...
Fuck dig. Fuck jer alle sammen. Min dreng er død!
Da jeg ... da jeg så Oliver ...
Jeg måtte klare det selv.
Jeg ville bare lukke den dør og ordne det hele.
Jeg ville bare hjælpe Iben, men ...
Hvad laver du?
Jeg tager hjem til Mathilde. Jeg skulle aldrig være taget af sted.
Politiet er hos hende.
Jeg sagde, hun ikke skulle gå derind.
- Jeg tager af sted nu. - Hvad med Iben?
- Jeg ved ikke, hvor hun er. - Kan hun gøre skade på sig selv?
Prøv at høre.
Hun ved ikke engang selv, hvad det er, hun har gjort.
Hun tror ... Hun tror, hun hjalp Oliver.
Jeg kunne ikke sige det til hende.
Nej.
Du har ringet til Iben Østergård. Jeg kan ikke tage telefonen, -
- men læg en besked, eller ring senere, eller send en sms. Hej hej.
- Hallo? - Hej, Rashid.
- Har I fundet dem? - Ja.
- Er du hjemme? - Nej, jeg sidder ude i min bil.
- Er der andet, du har brug for? - Bare tag hjem.
- Hvad skulle han med hende der? - Bare tag hjem, Rashid.
Okay. Fint.
- Tak for hjælpen, makker. - Selvfølgelig. Altid.
Men så ses vi i morgen, ikke?
Du skal ikke lyve i morgen, hvis du ikke har lyst.
- Hvad mener du? - I retten i morgen.
- Du skal ikke lyve for min skyld. - Vi holder os til historien.
Det er det, vi har aftalt.
Det er mig, der er anklaget.
- Det er mig, der skød. Du er vidne. - Jeg har løjet for din skyld, mand!
Jeg kan sgu da ikke bare lave om på mit udsagn. Vel?
Jeg kører nu. Du skal også tage hjem.
Tag hjem til Patricia, og så får du noget søvn. Okay?
Vi ses i morgen.
- Asger? Asger? - Ja.
Vi har fået et indkommende fra en, der gerne vil tale med dig.
Hun siger, I har talt sammen før. Hun hedder Iben. Siger det dig noget?
- Ja. - Hvad er der sket?
Jeg ... Jeg tager den derinde.
Lige et øjeblik.
- Er det dig, Asger? - Ja.
Jeg er her.
Jeg har slået Oliver ihjel, har jeg ikke?
- Hvor er du henne, Iben? - Du må ikke lyve.
- Fortæl mig, hvor du er henne. - Du må ikke lyve.
Jeg har slået ham ihjel, har jeg ikke?
Iben.
Du mente det ikke.
Fortæl mig, hvor du er, så jeg kan sende nogen, der kan hjælpe dig.
- Oliver ... - Iben, hvor er du henne?
Jeg har blod på hænderne.
Jeg vidste det ikke, men nu ser jeg, at jeg har blod på hænderne.
Hvad kan du ellers se?
Det lyder, som om der er biler tæt på dig. Er det rigtigt?
Iben, er der biler tæt på dig?
De er langt nede.
Bilerne?
Står du på en bro?
Iben, står du på en bro?
- Jeg hopper nu. - Nej.
Vil du ikke nok lade være med det? Tag det stille og roligt.
Vagtcentralen Nordsjælland nu.
Iben, nu skal du høre her.
- Sig, at det ikke var med vilje. - Det ved jeg godt.
Sig til Michael og Thilde, at det ikke var med vilje.
Iben står på motorvejsbroen, afkørsel 19. Hun er ved at springe.
- Iben? Iben? - Vil du ikke sige det til dem?
- At det ikke var med vilje. - Det ved de godt.
Michael ved det godt. Han ville bare gerne hjælpe dig.
Ikke? Han prøvede at hjælpe dig.
Vi vil gerne alle sammen bare hjælpe dig.
- Jamen du sagde ... - Jeg tog fejl, Iben. Jeg tog fejl.
Okay? Det er min fejl. Det er min skyld, du står på den bro.
Du må ikke gøre noget dumt. Hører du?
Iben, tal med mig.
Iben?
Jeg har dræbt en mand. Hører du?
Jeg har dræbt en mand.
Han hed Josef.
Ung fyr. Dreng næsten. 19 år.
Hvorfor?
Fordi at ... fordi jeg kunne.
Han havde gjort noget meget slemt, men ...
Jeg skulle ikke have gjort det. Jeg har sagt, det var selvforsvar.
Så jeg har løjet, og jeg har dræbt.
Jeg gjorde det, fordi ...
Fordi jeg havde fået nok, og jeg ville ... fjerne noget.
Jeg ved det ikke.
Noget dårligt.
Noget ...
Var det slanger?
Ja.
Det var slanger.
Men jeg vidste, hvad jeg gjorde.
- Det gjorde du ikke, vel? - Nej.
Nej. Det var en ulykke.
Ja.
Og Iben.
Du har en datter, som elsker dig, og som meget gerne vil se sin mor.
- Thilde. - Ja.
Og jeg har lovet hende, at du kommer hjem til hende.
Hun elsker dig, Iben. Det gør Michael også.
Du har stadig mennesker, som elsker dig, i dit liv.
- Asger? - Ja.
- De kommer nu. - Så gå over til betjentene.
Du er et godt menneske.
Iben!
Du har ringet til ...
Du har ringet til Iben Østergård. Jeg kan ikke tage telefonen ...
- Vagtcentralen Nordsjælland. - Det er Asger.
Jeg talte med Iben, men ... hun lagde på.
Ja, men vi har hende. Hun kom ned.
- I har hende? - Ja, vi har hende.
Godt arbejde, Asger.
Danske tekster: Louise Munk Alminde Scandinavian Text Service 2018